text:
Suba kudang yéh kadén adepa tekén Dadong Séngol. Suba kudang ilehan kadén Dadong Séngol nyajalanin ngilehan idupé. Suba kudang dagang kadén melinin Dadong Séngol yéh. Enu tegteg tekén geginané madagang yéh. Uli mara menék bajang kanti suba tua buka jani.
Tiang bareng masi ngadanin Dadong Séngol. Adané ané seken tusing ada nawang. Buina tiang tusing bani nakonang adanné. Krana dagang-dagangé di séngol ngaukin Dadong Séngol, tiang masi bareng ngadanin Dadong Séngol. Dadong Séngol méh suba nem dasa lima umurné enu masi madagang yéh. Dadong Séngol nawang pajalan sengolé ané ada di panambangané ento.
Semengan séngolé ento dadi panambangan motor. Tongos supiré ngantré. Tongos Supiré ngalih pangupajiwa. Tongos supiré ngrebutin panumpang. Sanjané sawatara jam telu séngolé suba ngawit mabukak. Sayan peteng sayan ngliunang anaké mablanja. Sayan liu masi anaké ngidih-ngidih. Sayan liu anaké ngisinin basang. Sayan lega dagangé. Sayan liu maan bati. Sayan lega kenehé.
Dadong Séngol masi sayan inceg majalan. Batisné ané suba rématikan tindakanga dogén. Pajalanné misi srayang-sruyung. Baan baat émbéré ané suuna. Yéhné tusing taén tepukin tiang ngléncok anang abedik. Nyihnayang degdeg kenehné nyuun yéh. Sayan liu anaké nempah yéh tekén Dadong Séngol.
Dagang-dagangé masi tusing taén nyak nrima yéh lénan tekén yéh suunan Dadong Séngol. Koné yéhné Dadong Séngol tis pesan.
Taén takonin tiang ipidan, “Ngujang dadi Dadong madagang yéh?”
Aluh pesan abetné nyautin.
“Apang tis.”
Tiang makeneh-keneh. Apang tis. Di guminé ané sayan panes ené. Enu ada anak inget tekén ngenjuhang tis. Sinah suba rasaanga tekén Dadong Séngol sayan ngejohang anaké tekén tis. Sinah suba tawanga tekén Dadong Séngol panesé sayan ngrubéda di kenehé.
Dadong Séngol tusing pesan rungu tekén ramén séngolé. Rasaang tiang cara anak matapa di tongosé ramé. Tongos ané sakancan keneh masliweran. Keneh ané pinih liuna sinah keneh apang liu maan bati. Keneh apang énggal daganganné telah. Keneh apang anaké mablanja kanti ngantré. Tuah Dadong Séngol abesik kenehné ngenjuhang tis tekén anaké madagang. Uli anaké madagang, tis kenehné lakar sayan nyusup sig anaké mablanja.
Lega pesan suba Dadong Séngol yén yéhné liu ané nganggo. Liu anaké ngrasaang tis. Sayan nglimbak tisé. Sayan gigisan panesé.
Dadong Séngol teka tanggu malu mulih tanggu duri. Séngolé tetep antianga tekén Dadong Séngol. Yén tusing kanti telah dagangé mulih, tusing ia mulih. Lega kenehné Dadong Séngol nyidayang maangin tis tekén anaké ané mablanja. Teked jumah Dadong Séngol énggal-énggal mabanten. Ngaturang canang sekar ka sanggahné. Ngaturang isin kenehné ring Sanghyang Widi. Ngaturang suksma ring kawitanné.
Dadong Séngol suba biasa mabanten sawatara jam roras peteng. Ditu ia maan ngrasaang degdeg guminé. Sepin kenehné macepuk tekén sepi guminé. Dadong Séngol ngaturang suksmaning idep. Ngaturang pajalanné dugas lemahé. Ia nawang sinah pajalanné tusing setata lanus. Sinah ada ané tusing beneng pajalanné. Nglungsur pangampura ring Sanghyang Widi.
Koné baan demené maturan sawatara jam roras, Dadong Séngol palasanga tekén kurenanné. Sumanangsayaina Dadong Séngol tekén kurenanné bisa makeber petengé. Dadong Séngol ngalah. Kenehina kurenan padidi suba sumangsaya sinah pakurenanné tusing lakar majalan lanus. Saja pesan, sabilang wai Dadong Séngol maan sesimbingan. Bek kupingné, lantas palas makurenan.
Suud maturan, mara Dadong Séngol ka paon ngalih nasi. Matimpal jukut-jukutan. Dadong Séngol marasa tekén dewékné suba tua. Ia sayan kapah meli bé. Pepesan jukut-jukutan daara.
Dadong Séngol yén nuju ada dagang ngenjuhin bé di séngol tusing tulak. Diastun ia nguangin naar bé, cucun di nyama baangina. Kendel suba cucun-cucunné. Makejang cucun-cucunné tresna bakti tekén Dadong Séngol. Di kapah-kapahé bisa masi Dadong Séngol nuturin cucun-cucunné apang setata jemet malajah. Jemet magaé. Di jemeté lakar ngwetuang bagia.
Cucun-cucunné demen ngresepang tutur dadongné. Di kénkénné selegenti ngaénang Dadong Séngol boréh. Ada mecikin batisné. Ada ngurut-ngurutin tundunné baan lengis reramuan apang anget raganné Dadong Séngol.
Apisan tusing taén Dadong Séngol tepukin tiang gelem. Paling banter mantas paad. Yén kanti ngalih dokter tusing taén pesan. Mirib baan legan kenehné maan ngenjuhin anak lén rasa tis. Sangkan setata tis tepukin tiang.
Muanné tusing cara anak tua ané lénan. Cara matéja sabilang tlektekang tiang. Taén i pidan tiang macepuk liat tekén Dadong Séngol. Ia kenyem tekén tiang. Tiang jagjagina. Kadén tiang lakar galak. Mabading kenyem.
”Nyanan mulih ka kubun Dadongé, Kérta.”
Tiang makesiab. Dadi tawanga adan tiangé madan Madé Kerta.
”Nggih, Dong.”
Dugasé nika kanti peteng tiang ngantiang Dadong Séngol apang énggal mulih. Kanti kiapé nekain tiang. Tiang maan engsap. Enten-entenan sagét séngolé suba matutup. Tiang paling ngalihin Dadong Séngol. Sabilang ané tepukin takonin tiang. Makejang ngorahang tusing nawang. Orahanga suba mulih ka pondokné. Tiang ngénggalang ka pondokné. Neked di pondokné. Pondokné sepi dingklik. Munyin balang ajak jangkrik ané saling pasautin dogén dingeh tiang. Tiang ngénggalang mulih. Jejeh masi, peteng nyén nawang. Kadénanga malaksana tusing beneh.
Tiang makeneh-keneh. Ngujang dadi Dadong Séngol tusing nundunin tiang. Maninné takonin tiang Dadong Séngol.
” Dong, ngujang buung ngajak tiang ka pondok?”
Dadong Séngol kenyem. ”Tepukin Dadong, Madé leplep gati pules. Dadong tusing bani nundunin. Jejeh nyanan kapupungan.”
Tiang tusing sanget ngugu munyinné. Sinah ada ané engkebanga tekén tiang. ”Ibi maan tiang ka pondok Dadongé. Dadi Dadong tusing ada?”
Mara makesiab Dadong Séngol. ”Maan mulih Madé?”
“Maan, Dong. Kanti telah gibel amah legu batis tiangé, Dong.”
“Lamun kéto legaang Madé. Dadong tusing nawang. Kadén dadong, Madé lakar makalemah ngijengin séngolé.”
Tiang kedék. Dadong Séngol kedék.
”Dong, jatinné Dadong kija petengé ibi?”
Dadong Sengol tusing masaut. Nyaru-nyaru pasautné .Cara ada ané engkebanga. Tiang tusing bani mamaksa apang énggal sautina.
“Nyanan dadong ngorahin.” Dadong Séngol ngalahin tiang, énggalan ada ané nagih yéh. Tiang mabalih Dadong Séngol. Patuh cara ané ibi-ibiné sabilang dagang nagih yéh tekén Dadong Séngol. Tiang nyaruang awak. Di bucun séngolé tiang ngempi. Tiang meli tipat pecel anggon ngendepang basang tiangé ané suba magending baan seduké. Kanti peteng tiang ngantiang. Kiapé nekain tiang. Kedatang tiang matan tiangé apang tusing cara ané ibi kalaina tekén Dadong Séngol.
Suba makejang dagangé mulih sagét Dadong Séngol nyagjagin tiang. Tiang makesiab. Tawanga tongos tiangé. Listriké tusing sanget ngalangin tiang. Tepukina masi tongos tiangé.
”Mai Dé. Nyanan énggalan majalan dauhé. Sinah lakar tusing lakar nepukin apa.”
”Nah, Dong.” Tiang nugtugin uli duri. Di margané suba langah ada anak. Rurungé ka pondok Dadong Séngol suung gati.
Neked jumahné tiang negak di ampikné. Umahné kiterin punyan-punyanan. Liu pesan ada jepun, sudamala, punyan kayu tulak, punyan dapdap. Cara nongos di tengah alasé rasaang tiang. Buka ané suba-suba Dadong Séngol ngénggalan mabanten ka sanggahné. Makamben sarwa putih. Tusing buka ané ibi-ibi tepukin tiang. Sayan matéja. Sayan putih tepukin tiang. Dugasé ento nedeng tilem. Suud mabanten saget Dadong Séngol ngajakin tiang maturan.
”Maturan kija Dong?”
Dadong Séngol tusing nyautin. Pagelangan liman tiangé gisina. Tiang tusing bani sanget matakon. Dadong Séngol nlektekang langit. Sagét awak tiang rasaang tiang suba cara ada di ambuné. Ngambara. Tepukin tiang guminé di beten. Makejang ané pepes entasin tiang ngenah. Dadong Séngol tusing mamunyi anang abedik. Pragat ngisiang liman tiangé. Saget ngenah téja di kaja kangin. Tiang ajaka kema. Teked di tongos téjané Dadong Sengol tuun. Tiang suud gisianga. Tiang sayan makesiab. Saget suba ada di natar purané. Purané miik ngalub. Buina liu gati canang sekaré tepukin tiang. Cara mara suud ada anak mabanten.
”Dong, pura dija ené?”
Kisi-kisiina tiang. ”Dé, ené suba purané ané ada di keneh Madéné.”
Tiang makesiab. Dadong Séngol makenyem.


c: text/html

text:
Saraswati
Bapak Kepala Sekolah sane wangiang titiang.Para Guru lan Para Siswa sami sane kusumayang lan tresnasihin titing.
Om Swastyastu
Sedurung titiang ngatur ngiring sareng sami ngaturang baktimajeng ring Idha Sang Hyang Widhi Wasa dumadak iraga sareng samimanggih kerahayuan. Rahinane mangkin titiang meled ngawentenangatur ngeninin indik rahina Saraswati sane patut kaelingang olih iraga samiminakadi guru lan siswa SMP 1 Singaraja.Rahina Saraswati nemoning nuju Saniscara Keliwon Watugunungsane rauh nyabrang satak dasa dina patut iraga para siswa sumuyupngaturang bakti, sumangdene ida masueca nyinarin tur ngicen pemargisane becik dumugi sida manggih kerahajengan tur sida rahayu sejeroningngelaksanayang pemargi dados siswa ring SMP 1 Singaraja ne puniki.Ring rahina Saraswati kebawosang nuju Idha Sang Hyang WidhiWasa nedunang Sang Hyang Aji Sastra pinaka pengewuruh ring manusanesami nika mawinang iraga sami patut nyuciang rahina Saraswati nepuniki. Pengewuruh punika pinaka titi pengancan iraga idup ring jagatesantukan melarapan antuk pangewuruh iraga mrasida ngererehpengupajiwa tur iraga mresida ngayunin sane cen kebawos becik lan sanecen kebawos iwang.Ring rahina Saraswati punika sebina mebakti, naler iraga patutmesuci laksana mulat sarira sumangdene parilaku lan bebawos nganutsekadi Sang Brahmacarin setata ngulati kebecikan antuk melajahanangga tur ten dados piwal sapituduh para guru penuntun ring sekolahmiwah guru rupaka ring pekubon.Ring pekubon iraga patut eling naler mabersih-bersih minakadibuku-buku tur genahang ring tongos sane becik lan mangdene prasidangaturin canang sumangdene Idha Sang Hyang Widhi ngicenin pinuntuntur setata eling ring buku sane keanggen ngulati kaweruhan ring sekolah.

robotstxt: allowed

filter: keep


text:
Selamat Datang! Rahajeng Rauh! Dominus Vobis Cum!
Ida Sri Yésus kaluwihang antuk kawisésan ka-Widi-an Idané,
para utusan Widi sané agung rauh nangkil buat mabebaosan sareng Ida.
Ngiring sareng ngawangun pondok sané suci ring jiwan iraga katur ring Ida.
Melalui media sederhana ini, sebagai oleh-oleh dari Tuka kami ingin berbagi kasih bersama anda melalui firman Tuhan berikut ini:
Matius 21:33-46
Pangimba indik para panyakap ring abian anggur
Ida Sri Yésus ngandika: 33 “Padingehang né ada pangimba lénan. Ada panglingsir umah ngawangun abian anggur, tur magehin sakailehné. Lantas dané ngaé bangbang tongos meres anggur tur nyujukang kubu reranggon di tengah abiané ento. Di subané kéto abiané kapatanduang sig para panyakapé, tumuli lunga nura désa. 34 Di subané paek masan maalapan, dané raris ngutus parekan-parekan druwéné nelokin para panyakapé nyadia nagih piakan pamupon abiané. 35 Nanging para panyakapé jeg ngejuk parekané: ada ana kajagurin, ada ané kamatiang, tur ada masih ané timpugina aji batu. 36 Sesubané kéto, lantas sang maduwé abian buin nguduhin parekan-parekan ané lénan, liunan tekén ané suba, nanging makejang nampi duman ané patuh buka timpal-timpalné maluanan.
37 Pamragatné dané ngutus okané lunga kema, kené papinehné: I cening pedas lakar elekina. 38 Nanging duk para panyakapé ningalin okan mekelé rauh, lantas mapaiguman ngajak timpal-timpalné kéné: Ené suba ané lakar nampi waris, jalan jani matiang ia, apanga iraga ngodagang warisan sapagelahanné. 39 Para panyakapé lantas ngejuk laut ngentungang okan mekelné ento ngaliwat pagehan, lantas ditu matianga. 40 Men yén sang nuwénang abian angguré rauh, lakar kudianga mirib para panyakapé ento?” 41 Pasaur anaké punika ring Ida: “Dané pacang ngamademang soroh anak corah punika tur abian angguré kapatanduang ring para panyakap tiosan sané nyadia nyerahang piakan pamupon rikala masannya.” 42 Pangandikan Ida Sri Yésus ring anaké punika: “Tondénké ragané taén maca ané munggah di Cakepan Suciné kéné:
Batu sané kakutang antuk juru wangun,
pradéné durus kanggén Batu Pakukuh Bucu:
Punika sampun pakardin Ida Sang Hyang Widi Wasa,
sayuakti pakardi lintang ngangobin pabuat iraga.
43 Ento kranané Tiang nuturin ragané mungguing Kraton Widiné lakar kajabud uli déwék ragané tur lakar kaserahang tekén bangsa ané lakar nyerahang pamupon Kratoné ento amun patutné. 44 [Tur i nyén jua ané labuh nepén batuné ento, sing buungan ia lakar nyag, buina i nyén jua ané tepéna baan batuné ento, ia lakar dekdek remuk.]”
45 Risampun para pangulun imam miwah soroh Farisi miragi sapangimban Idané punika, sami pada wikan mungguing tetuwek pangimban Idané ngeninin dané sami. 46 Raris sami pada ngaréka daya jaga ngejuk Ida Sri Yésus, nanging sami pada jejeh ring anaké akéh, duaning Ida kaangkenin nabi.
Untuk memahami Sang Sabda -dalam bahasa Bali- ini, kesediaan untuk melepaskan diri dari ikatan pada dunia sangat disarankan. Kesediaan untuk melakukan pengosongan diri dan menyerahkan diri pada Allah untuk mengisi kekosongan itu dengan rahmatNya sangatlah penting.
Jika anda tertarik untuk ikut belajar merasakan belaian kasih Tuhan yang sering tidak kita sadari, silahkan hubungi kami melalui Sekretariat kami. Mari kita saling berpegangan tangan dalam senyuman dan saling membantu dalam kasih yang tulus.
Selamat menyelami getaran kasih Kristus di dalam jiwa sanubari anda semua.
Website Administrator
Hari Minggu Prapaskah III 8 Maret 2015
Yohanes 4:5-42 Perempuan Samaria5 Maka sampailah Ia ke sebuah kota di Samaria, yang bernama Sikhar dekat tanah yang diberikan Yakub dahulu kepada anaknya, Yusuf. 6 Di situ terdapat sumur Yakub. ... baca selengkapnya
Tukang Omong
Pada suatu hari Minggu di bulan April 2014, saya berjalan-jalan di Minahasa Tenggara (Mitra) dan ketika hendak kembali ke Manado, saya menyempatkan diri untuk singgah membeli buah salak di sebuah ... baca selengkapnya
Paus Fransiskus: Umat Katolik Tidak Boleh ...
Dalam audiensi umum pada Rabu, Paus Fransiskus mengecam masyarakat modern yang secara diam-diam mencampakkan para lansia, seraya mengatakan bahwa peradaban yang memandang mereka hanya sebagai beban ... baca selengkapnya
Pangastawa Agian Para Imam
Inggih Ratu Sang Hyang Widi, ring patangkilan puniki titiang ngalungsur lédang I Ratu nyayubin para imam sané sampun gelik I Ratu saking pantaran kaulané. I Ratu sané uning urip danéné wantah ... baca selengkapnya
Doa, Puasa dan Belas Kasih Menurut St. Petrus ...
Salah satu pengkotbah terbesar dari Gereja Perdana menjelaskan kunci praktek pertobatan dari doa pra-paskah, berpuasa dan beramal atau berbelas kasih. Santo Petrus Krisologus menyatakan bahwa doa ... baca selengkapnya
RIYADH — Dengan puluhan penjaga bersenapan otomatis dan menara-menara pengawas, penjara berkeamanan tinggi, Al-Hair, lebih terasa seperti sebuah hotel ketimbang sebuah penjara.Di balik gerbang ... baca selengkapnya
Pesan Natal Bersama KWI-PGI Tahun 2014
Dalam rangka menyambut Natal 2014, Konferensi Waligereja Indonesia (KWI) dan Persekutuan Gereja-gereja di Indoensia (PGI) mengeluarkan Pesan Natal Bersama, yang ditujukan kepada seluruh umat ... baca selengkapnya
Santa Bernadette Soubirous Anak Istri Alit Sadarana ...
Ring pinanggal 7 Januari 1844, embas raré alit sané kapeséngin Marie Bernarde. Ajiné mapeséngan Francois Soubirous, saudagar panggilingan gandum sané bangkrut jantos manados tiwas pisan. Rabin ... baca selengkapnya


text:
• Lengkara sané kabaos paripurna sakirangnyané madaging jejering lengkara (subjék) miwah linging lengkara
(prédikat).
A. Lengkara Basa Bali nganutin Linggihnyane / Kedudukannya kapalih dados 4 Soroh :
1. Jejering Lengkara (Subyek)
2. Linging lengkara (Predikat)
3. Panandang Lengkara (Obyek)
4. Pidartaning Lengkara (Keterangan)
- Pidartaning Genah / Tempat (ring sekolah, ring pasar, msl.
- Pidartaning Dauh / Waktu (dibi, tuni, abulan, tengai, msl)
- Pidartaning Wilangan / Bilangan (tenga, papat, dasa, papat , selae, telung benang,msl)
- Pidartaning Kahanan / Keadaan (seleg, tegeh, jegeg, bagus, kedas, kalem ,msl)
B. Lengkara Basa Bali nganutin Penees “ Intonasinyane” kapalih dados 4 soroh :
1. Lengkara Pamidarta (Kalimat Berita)
Inggih Punika : lengkara Pamidarta inggih punika lengkara sané nlatarang pariindikan (keadaan)
umpami:
• Tititang ngranjing ring SMK Wira Harapan
2. Lengkara Pitakén (Kalimat Tanya)
Inggih Punika: lengkara sané tetujon ipun nunas pasaur saking sang sané katakénin. Panees ring
panguntat lengkara ketah ipun ngunggahang intonasi tanya.
umpami:
• Luh, saja Iluh suba ngelah gegelan?
3. Lengkara Penguduh (Kalimat Perintah)
Inggih Punika: lengkara sané tetujon ipun ngandikain anak tiosan mangda maparilaksana utawi ngambil
pakaryan.
Umpami:
• Luh, mai je paekin negak disamping Beline!
• Béh, énggalin ja majalan beli!
4. Lengkara Nuutang Reraosan (Kalimat Langsung)
Inggih punika: Lengkara sane tatujon ipun nunas pasaur saking anak tiosan sane sifatnyane langsung.
umpami:
• Bapa metakon”Putu tusing masuk jani?”
C. Lengkara Basa Bali nganutin lingingnyane kapalih dados 2 soroh inggih punika:
1. Lengkara Lumaksana
Inggih punika: Lengkara sane jejering lengkaran lengkarannyané nglaksanayang pakarya. Linging
lengkarannyané ketah marupa kruna tiron mapangater anusuara (Ny, M, N,Ng), sakadi:
Umpami :
• Beli Madé nusuk saté.
• Mbok Putu ngaé rujak.
• Adinné nulis surat ibi sanja di ampiké.
• I Lubdaka manah kijangé ento.
2. Lengkara Linaksana
Inggih punika: Lengkara sane jejering lengkarannyané keni pakaryan. Linging lengkarannyané ketah
marupa kruna tiron mapangater (ka-) miwah mapangiring (-in), miwah (-a).
Umpami:
• Saténé katusuk baan Beli Madé.
• Tiang dukaina ring I Guru.
• Bungané adepa tekén Luh Sari di Peken Badung.
• Adinné maekin belinné.
• Galengé tegakina tekén panakné.


text:
Men Sugih Teken Men Tiwas
Ada katururan satua Men Sugih teken Men Tiwas. Men Sugih anak sugih pesan, nanging demit tur iri ati, jail teken anak lacur. Men Tiwas buka adane tiwas pesan, nanging melah solahne, tusing taen jail teken timpal. Men Tiwas geginane ngalih saang ke alase lakar adepa ka peken.
Nuju dina anu, Men Tiwas ka umah Men Sugih ngidih api. Ditu Men Sugih ngomong, "Ih cai Tiwas, alihin ja icang kutu, yen suba telah kutun icange, nyanan upahina baas". Laut Men Tiwas ngalihin kutu Men Sugihe. Suba tengai mara suud. Men Tiwas upahina baas acrongcong, ngenggalang lantas baasne abana mulih laut jakana.
Men Sugih jumahne buin masiksikan, maan kutu aukud. Ngenggalang ia ka umah Men Tiwase, laut ngomong, "Ih cai Tiwas, ene icang maan kutu aukud, jani mai uliang baas icange ituni". Masaut Men Tiwas, "Yeh, baase ituni suba jakan tiang". Masaut Men Sugih, "Nah, ento suba aba mai anggon pasilih!". Nasine ane makire lebeng ento laut juanga konyang ka pancine abana mulih baan Men Sugih. Nyanane buin teka Men Sugih, "Ih Tiwas, tuni Nyai ngidih api teken saang icange". Lantas api teken saange apesel gede juanga baan Men Sugih. Men Tiwas bengong mapangenan baan lacurne buka keto.
Buin manine Men Tiwas tundena nebuk padi baan Men Sugih lakar upahina baas duang crongcong. Men Tiwas nyak nebuk kanti pragat, upahina baas duang crongcong, laut encol mulih lantas nyakan. Men Sugih lantas nyeksek baas, maan latah dadua. Encol ia ka umah Men Tiwas laut ngomong, "Ih Tiwas ene baase enu misi latah dadua, jani uliang baas icange, yen suba majakan ento suba aba mai".
Sedek dina anu Men Tiwas luas ka alase, krasak-krosok ngalih saang. Saget teka Sang Kidang laut ngomong, "Men Tiwas apa lakar alih ditu?" masaut Men Tiwas, "Tiang ngalih saang teken paku".
"Lakar anggon gena ngalih paku?"
Masaut Men Tiwas, "Lakar anggon tiang jukut".
"Ih Tiwas lamun nyak Nyai nyeluk jit icange, ditu ada pabaang nira teken Nyai!"
Lantas Men Tiwas nyak nyeluk jit kidange, mara kedenga, limane bek misi mas teken selaka. Suud keto Sang Kidang ilang, Men Tiwas kendel pesan lantas mulih. Teked jumah ia luas ke pande ngae gelang, bungkung teken kalung. Men Tiwas jani sugih nadak, pianakne makejang nganggo bungah, lantas ia pesu mablanja. Tepukina Men Tiwas teken Men Sugih. Delak-delik ia ngiwasin pianak Men Tiwase. Buin manine Men Sugih mlali ka umah Men Tiwase matakon, "Ih Tiwas, dija Nyai maan mas selaka liu?". Masaut Men Tiwas, "Kene embok, ibi tiang luas ka lase ngalih saang teken paku lakar jukut, saget ada kidang, nunden tiang nyeluk jitne. Lantas seluk tiang, mara kedeng tiang limane ditu maan emas teken selaka liu." Mare ningih keto. Men Sugih ngencolang mulih.
Manine Men Sugih ngemalunin luas ke alase, Men Sugih nyaru-nyaru buka anak tiwas, krasak-krosok ngalih saang teken paku. Saget teka Sang Kidang, "Nyen ento krasak-krosok?". Masaut Men Sugih, "Tiang Men Tiwas, uli puan tiang tuara nyakan". Men Sugih kendel pesan kenehne. Lantas masaut Sang Kidang, "Ih Tiwas, mai seluk jit nirane!". Mara keto lantas seluka jit kidange, laut kijem jit kidange, Men Sugih paide abana ka dui-duine. Men Sugih ngeling aduh-aduh katulung-tulung,"Nunas ica tulung tiang, tiang kapok!". Teked di pangkunge mara Men Sugih lebanga, awakne telah babak belur tur pingsan. Disubane inget ia magaang mulih. Teked jumahne lantas ia gelem makelo-kelo laut ngemasin mati. Keto suba upah anake lobha tur iri ati.
Sabtu, Oktober 31, 2009
Men Sugih Teken Men Tiwas
4 komentar:
-
-
maaf saya tidak mengerti bahasa bali, saya hanya melaksanakan tugas sekolah saya saja,,
saya mau bertanya men itu apa? apakah menstruasi?
tiwas apa artinya? sugih apa artinya?
mohon dijawab segera !!!
thx
- November 16, 2011 6:39 PM
- bliyanbelog mengatakan...
-
@Indra
Men : panggilan untuk wanita yang sudah tua, kalo dalam bahasa indonesia sama dengan "bu"
Tiwas : miskin
sugih : kaya
- November 18, 2011 8:44 AM
- MangaBSB mengatakan...
-
Makasi bli atas ceritanya, berkat bli tiang ngidayang ngae tugas titiange hehe :D
- Oktober 07, 2012 4:29 PM
- Vipra Girindra mengatakan...
-
waaah... satuanya bagus skali... boleh izin copas untuk tugas bahasa bali....?
- Agustus 22, 2013 6:55 PM
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Poskan Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!